ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031397
ขอให้แก้ไขปัญหาการตั้งร้านกีดขวางบนพื้นที่สาธารณะ บริเวณ ชุมชนเพชรสยาม รามอินทรา 5 แยก 47 -7 แขวงท่าแร้ง เขตบางเขน กรุงเทพมหานคร จุดสังเกต ชุมชนดังกล่าวอยู่ใกล้กับห้างสรรพสินค้า บิ๊กซี สาขาสะพานใหม่ โดยตรงมาทางถนนเทพรักษ์ 49 ระยะทางประมาณ 2-3 กิโลเมตร ซึ่งชุมชนดังกล่าวอยู่ฝั่งตรงข้ามกับห้างสรรพสินค้า แม็คโคร สาขาเทพรักษ์ โดยผู้ร้องแจ้งว่าร้านดังกล่าวมีการตั้งร้านบนพื้นที่สาธารณะ ทำร้านค้าในลักษณะ เทพื้นปูน ใช้ไม้ทำเพิงร้านค้า หลังคาทำด้วยสังกะสี ทำร้านแบบถาวร ข้างร้านมีโต๊ะม้าหินอ่อน (ระบุตามผู้ร้องแจ้ง) ซึ่งร้านดังกล่าวเปิด เป็นร้านขายหมูปิ้ง (ไม่มีชื่อร้านค้า) มีเจ้าของเป็นคู่สามีภรรยา โดยภรรยา (ทราบชื่อเล่น) รูปพรรณสัณฐาน รูปร่างอวบ ผิวคล้ำ และสามี (ไม่ทราบชื่อ-ไม่ทราบนามสกุล) และอีก 1 ร้าน เป็นร้านขายโจ๊ก ชื่อร้าน "....." โดยมีเจ้าของเป็นคู่สามีภรรยา โดยภรรยา (ทราบชื่อเล่น) และสามี (ไม่ทราบชื่อ-ไม่ทราบนามสกุล) โดยผู้ร้องแจ้งว่า ร้านดังกล่าว มีการโยงสายไฟ สีขาวและดำ ผ่านหน้าบ้านประชาชนในพื้นที่ ซึ่งผู้ร้องเกรงว่าหากสายไฟชำรุดจะเกิดเหตุอันตราย และร้านดังกล่าวก็มีการตั้งอยู่บนพื้นที่สาธารณะส่งผลให้กีดขวางทางเข้าออกของผู้ร้องและประชาชนในพื้นที่และยังมีการส่งเสียงรบกวนจากการขายของอีกด้วย อีกทั้งบริเวณร้านดังกล่าวมักจะมีเศษอาหารที่ประชาชนนำมาให้กับสุนัขและแมวที่พักอาศัยอยู่บริเวณดังกล่าว (ไม่ทราบว่าผู้ใดเป็นผู้นำเศษอาหารมาให้กับสุนัขและแมว) ประสบปัญหามาแล้วประมาณ 4-5 ปี เบื้องต้นผู้ร้องเคยโทรไปแจ้งเรื่องไปยัง หมายเลขสายด่วน 1555 กรุงเทพมหานคร เมื่อประมาณ 1 ปี ก็มีเจ้าหน้าที่ลงพื้นที่ตรวจสอบและถ่ายรูป แต่ก็ไม่ได้รับการแก้ไขปัญหาแต่อย่างใด (ระบุตามผู้ร้องแจ้ง) จากกรณีดังกล่าวส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาการตั้งร้านกีดขวางบนพื้นที่สาธารณะ บริเวณ ชุมชนเพชรสยาม รามอินทรา 5 แยก 47 -7 แขวงท่าแร้ง เขตบางเขน กรุงเทพมหานคร เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์) 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata